கேள்வி: மலாக்கா மாநகரம் - ஐரோப்பியர்களின் வருகை பற்றி நீங்கள் என்ன அறிந்துள்ளீர்கள்?
பதில்: அபோன்சோ டி அல்புகெர்க்கே என்பவர், 1511 ஏப்ரல் மாதம், இந்தியா, கோவா (மாநிலம்) இருந்து மலாக்காவிற்கு வந்தார். 18 கப்பல்களில் 1200 போர் வீரர்களையும் கொண்டு வந்தார். மலாக்கா பேரரசின் மீது போர் புரிவதற்காக வந்தார். அவர் வந்ததற்கும் காரணங்கள் உள்ளன. அபோன்சோ டி அல்புகெர்க்கே வருவதற்கு முன்னர், 1509-இல், லோபெஸ் டி செக்குயிரா எனும் போர்த்துகீசிய மாலுமி, மலாக்காவிற்கு வந்து இருந்தார். மலாக்காவிலும் மடகஸ்கார் தீவிலும் வணிகம் செய்யும் வாய்ப்புகளைத் தேடி லோபெஸ் டி செக்குயிரா மலாக்காவிற்கு வந்தார். போர்த்துகீசியர்கள் வியாபாரம் செய்யும் எண்ணத்துடன் தான் முதலில் மலாக்கா வந்தனர்.